C 152/184
LV
Eiropas Savienības Oficiālais Vēstnesis
6.4.2022.
3.3.
Daudzi svarīgi aspekti vēl būs ciešāk jāaplūko, izmantojot deleģētos īstenošanas aktus.
Tāpēc, ņemot vērā šo un iepriekšējo punktu, ir gandrīz neiespējami saprast, kādas būs ieviešanas sekas katrā ražošanas nozarē.
Ir šaubas par vairākām nozīmīgām ierosinātās regulas daļām, un tāpēc ir grūti to novērtēt, kamēr likumdošanas process vēl nav pavirzījies uz priekšu.
Tomēr nav pieļaujami nenoteikti pamatnosacījumi, it īpaši importēto preču CO2 satura novērtēšanā, lai neapdraudētu Eiropas uzņēmumu veiktos proaktīvos un apsteidzošos klimata aizsardzības pasākumus.
3.4.
Runājot par elektroenerģijas importu, nav skaidrs, vai Komisija ir pienācīgi novērtējusi ietekmi uz elektroenerģijas cenu ES elektroenerģijas tirgū un kā tas radītu augstākas izmaksas patērētājiem un tādējādi palielinātu oglekļa emisiju pārvirzes risku starp nozarēm, kas patērē daudz elektroenerģijas.
Nedrīkst aizmirst, ka elektroenerģijas patēriņš netiek ņemts vērā importēto ražojumu oglekļa dioksīda pēdas aprēķinā (5).
3.5.
Eiropas rūpniecība ir orientēta uz eksportu, un, ja CBAM dēļ tai būs zināma aizsardzība pret importu, bet nevarēs konkurēt starptautiskajos tirgos, konkurētspējas trūkums būs ievērojams, un Eiropa vairs nespēs piesaistīt ieguldījumus rūpniecībā.
3.6.
Pašreizējo CO2 noplūdes pasākumu ļoti strauja aizstāšana ar CBAM varētu radīt būtisku nenoteiktību, izjaucot ilgtermiņa ieguldījumu lēmumus, kas jau pieņemti, balstoties uz nesen pārskatītajiem 2030. gada mērķrādītājiem.
Turklāt tas varētu samazināt rūpniecības spēju ieguldīt zemu oglekļa emisiju tehnoloģijās, kā arī varētu kļūt par šķērsli konkurencei, kas saistīta ar piekļuvi trešo valstu tirgiem.
Tāpēc vajadzības gadījumā ir sākotnēji jāsaglabā pašlaik piešķirto bezmaksas kvotu skaits, lai CBAM aptvertās nozares varētu paaugstināt savu oglekļa dioksīda emisiju efektivitāti.
Pēc tam bezmaksas kvotas būtu pakāpeniski un atbilstoši jāsamazina, lai veicinātu turpmāku dekarbonizāciju.
3.7.
Rūpīgi jāizvērtē konkurētspējas un cenu ietekme uz vērtības radīšanas ķēdi, lai ierobežotu ietekmi, it īpaši eksporta nozarēs, piemēram, lauksaimniecības pārtika, kas ir ļoti atkarīgas no tās nozares ražojumiem, uz kuru jau attiecas CBAM priekšlikums.
3.8.
Visus CBAM mērķus varētu efektīvi sasniegt tikai tad, ja prasību nepieļaut uz Eiropas Savienību importēto produktu sastāvā esošu CO2 kompensē priekšrocības, ko rada Eiropas uzņēmumu veikta klimatam labvēlīga eksportam paredzēto preču ražošana.
Vienotajā tirgū starp trešo valstu uzņēmumiem un ES uzņēmumiem varētu būt pietiekami vienlīdzīgi konkurences apstākļi, taču neviens ES uzņēmums nevarētu konkurēt ārvalstīs, jo ES ražotāji pilnībā segs oglekļa izmaksas, savukārt konkurenti no trešām valstīm maksās maz vai nemaksās vispār.
3.9.
Sistēma varētu pavērt iespējas vairākām apiešanas shēmām, piemēram, saistībā ar avotu pārbīdi, informācijas pārbaudes metodēm, daudzkomponentu trešo valstu uzņēmumiem, kam ir daudzas ražotnes un kas maldinoši apgalvo, ka produkti, kuri tapuši ražotnēs ar lielu oglekļa pēdu, tiek ražoti ražotnēs ar mazu oglekļa pēdu, kā arī ar avotu jaukšanu un preču noteikšanu.
Tas varētu kavēt progresu CBAM vērienīgāko klimata mērķu sasniegšanā.
Priekšlikums būtu rūpīgi jāprecizē visā likumdošanas procesā, lai novērstu tādas negodīgas darbības, kas nopietni kaitē tiesību akta mērķim: precēm neatkarīgi no to izcelsmes jābūt klimatiskajai pēdai, lai veicinātu efektivitāti klimata pārmaiņu mazināšanā visā pasaulē, nevis samazinātu emisijas vietējā līmenī, izmantojot ārpakalpojumus.
4.
Īpašas piezīmes 4.1.
EESK ir ļoti aktīvi apsvērusi iespējas, ierobežojumus un svarīgus aspektus, kas jāizstrādā saistībā ar ievedkorekcijas shēmu vai ar nodokļiem saistītu alternatīvu, lai samazinātu oglekļa emisiju pārvirzi, līdzsvaroti ņemot vērā gan ES, gan trešo valstu ražojumu radītās klimata aizsardzības izmaksas un tai veltāmos centienus.
EESK bija pirmā ES iestāde, kas apzināja šīs iespējas kā papildu pasākumu oglekļa emisiju pārvirzes ierobežošanai.
(5)
Eiropas Komisijas veiktais CBAM ietekmes novērtējums, 8. pielikums.